16. ΑΠΟΦΑΣΗ ΥΠΟΥΡΓΩΝ ΥΦΥΠΟΥΡΓΟΥ ΟΙΚΟΝΟΜΙΚΩΝΥΦΥΠΟΥΡΓΟΥ ΑΝΑΠΤΥΞΗΣΔΗΜΟΣΙΑΣ ΤΑΞΗΣΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Κ3-1563 της 25 Φεβρ.-24 Μαρτ.2000 (ΦΕΚ  Β΄385) Καθορισμός της διαδικασίας επιβολής των κυρώσεων που προβλέπονται από την παρ.4 του άρθρ.5 του Κ.Ν.489/76 «περί υποχρεωτικής ασφαλίσεως της εξ ατυχημάτων αυτοκινήτων αστικής ευθύνης» όπως ισχύει, σε περίπτωση κυκλοφορίας οχήματος χωρίς το ειδικό σήμα ασφάλισης. ΄Εχοντας υπόψη: 1. Τις διατάξεις: α) Του Νόμ.1558/1985 «Κυβέρνηση και Κυβερνητικά ΄Οργανα». β) του Π.Δ.397/88 «Οργανισμός του Υπουργείου Εμπορίου», όπως ισχύει γ) του Π.Δ.27/96 «Συγχώνευση των Υπουργείων Τουρισμού Βιομηχανίας, Ενέργειας και Τεχνολογίας και Εμπορίου στο Υπουργείο Ανάπτυξης». δ) του Π.Δ.59/96 «Σύσταση Γεν. Γραμματείας Εμπορίου στο Υπουργείο Ανάπτυξης». ε) της παρ.4 του άρθρ.106 του Νόμ.2362/95 (ΦΕΚ 247 Α/ 95) «περί Δημοσίου Λογιστικού, ελέγχου των δαπανών του Κράτους» στ) του Π.Δ.356/74 «περί Κώδικα Εισπράξεων Δημοσίων Εσόδων (Κ.Ε.Δ.Ε.)». (Αντί για τη σελ.248,131) Σελ. 248,131(α) Τεύχος 1418 Σελ. 99 Ασφάλιση Αυτοκινητικών Ατυχημάτων 12.Μ.γ.14-16 2. Την με αριθ.399/8-3-99 απόφαση του Πρωθυπουργού και του Υπουργού Ανάπτυξης «ανάθεση αρμοδιοτήτων στους Υφυπουργούς Ανάπτυξης». 3. Την με αριθ.1107147/1239-0006Α/4-10-96 (ΦΕΚ 922/96) απόφαση του Πρωθυπουργού και του Υπουργού Οικονομικών,»Ανάθεση αρμοδιοτήτων του Υπουργού Οικονομικών στους Υφυπουργούς Οικονομικών». 4. Τις διατάξεις της παρ.4 του άρθρ.5 του Κ.Ν.489/76 «περί υποχρεωτικής ασφαλίσεως της εξ ατυχημάτων αυτοκινήτων αστικής ευθύνης», η οποία προστέθηκε με την παρ.2 του άρθρ.37 του Νόμ.2496/97 και τροποποιήθηκε με το άρθρ.45 του Νόμ.2648/98 και το άρθρ.10 του Νόμ.2741/99 καθώς και του άρθρ.12 του ιδίου νόμου όπως αντικαταστάθηκε από την παρ.1 του άρθρ.17 του Νόμ.2170/93. 5.Την απόφαση Κ3-11658/30-12-97 των Υπουργών Οικονομικών, Ανάπτυξης και Δημόσιας Τάξης «Καθορισμός της διαδικασίας επιβολής των κυρώσεων που προβλέπονται από την παρ.4 του άρθρ.5 του Κ.Ν.489/76 κ.λπ.». 6. Το γεγονός ότι από την παρούσα απόφαση δεν προκαλείται δαπάνη σε βάρος του Κρατικού Προϋπολογισμού, αποφασίζουμε: ΄Αρθρο 1 1.Ο έλεγχος για τη διαπίστωση της κυκλοφορίας σχήματος χωρίς το  ειδικό σήμα ασφάλισης, που προβλέπεται από την παρ.2 του άρθρ.5 του Κ.Ν.489/76, όπως ισχύει, διενεργείται από τις Αστυνομικές Αρχές. 2. Αν κατά τον έλεγχο διαπιστωθεί ότι το όχημα δεν φέρει το προαναφερόμενο σήμα αφαιρούνται, επί τόπου, η άδεια κυκλοφορίας και οι κρατικές πινακίδες, από τον διενεργούντα το σχετικό έλεγχο αστυνομικό. 3.Για την αφαίρεση των παραπάνω στοιχείων κυκλοφορίας του οχήματος συντάσσεται, από τον αρμόδιο αστυνομικό, σχετική έκθεση και πράξη επιβολής διοικητικού προστίμου σε ενιαίο έντυπο και σε τρία (3)αντίγραφα εκ των οποίων το ένα (1) επιδίδεται στον παραβάτη. 4. Κύριος, κάτοχος ή οδηγός του οχήματος, του οποίου αφαιρέθηκαν τα στοιχεία κυκλοφορίας, δύναται να το κινήσει χωρίς αυτά, από τον τόπο ελέγχου μέχρι τον τόπο της συνήθους στάθμευσής του, δια της συντομοτέρας οδού, γεγονός που μνημονεύεται στη σχετική έκθεση στην οποία καθορίζεται και συγκεκριμένος (σύντομος) χρόνος. 5.Ο παραβάτης δικαιούται, εάν επιθυμεί, να προσέλθει εντός «ανατρεπτικής προθεσμίας» τριών (3) ημερών, από την ημερομηνία βεβαίωσης της παράβασης, στην αρμόδια Αστυνομική Αρχή, για να εκθέσει τις αντιρρήσεις του. Σελ. 248,132(α) Τεύχος 1418 Σελ. 100 6.Οι κρατικές πινακίδες και η άδεια κυκλοφορίας κρατούνται, από την αρμόδια Αστυνομική Αρχή επί είκοσι (20) ημέρες. Μετά την παρέλευση των είκοσι (20) ημερών από την αφαίρεση στέλνονται προς φύλαξη στην αρμόδια Υπηρεσία Συγκοινωνιών ή άλλη αρμόδια για την έκδοση των πινακίδων κυκλοφορίας Υπηρεσία με έγγραφο, στο οποίο αναφέρεται και ο κατά περίπτωση χρόνος αφαίρεσης (ένα ή δύο ή τρία χρόνια). 7. Για την επιστροφή των πινακίδων και της άδειας κυκλοφορίας μετά από παρέλευση των ανωτέρω περιόδων απαιτείται η προσκόμιση από τον ενδιαφερόμενο στην αρμόδια Υπηρεσία Συγκοινωνιών ή άλλη αρμόδια για την έκδοση των πινακίδων κυκλοφορίας Υπηρεσία του σχετικού σήματος ασφάλισης. 12.Μ.γ.16 Ασφάλιση Αυτοκινητικών Ατυχημάτων ΄Αρθρο 2 1. Η Αστυνομική Αρχή με την ενιαία έκθεση αφαίρεσης των στοιχείων κυκλοφορίας του οχήματος και πράξη επιβολής προστίμου, που προβλέπεται από την παρ.3 του άρθρ.1 της παρούσης, επιβάλλει το σχετικό χρηματικό-διοικητικό πρόστιμο υπέρ του κατά το άρθρ.16 του Κ.Ν.489/76 Επικουρικού Κεφαλαίου, σε ΕΥΡΩ, ως κατωτέρω: α) Για τα λεωφορεία και φορτηγά δημόσιας χρήσης 1000 ΕΥΡΩ. β)Για τα επιβατηγά, τα αυτοκινούμενα-μηχανήματα έργων και άλλα οχήματα κάθε φύσης 500 ΕΥΡΩ και γ) Για τα δίκυκλα 250 ΕΥΡΩ. Η μετατροπή του ΕΥΡΩ σε δραχμές θα υπολογίζεται με βάση τη συναλλαγματική ισοτιμία μεταξύ δραχμής και ΕΥΡΩ κατά την 31 Οκτωβρίου του προηγουμένου του ελέγχου χρόνου. 2.Ο υπόχρεος θα προσέρχεται και θα καταβάλει το πρόστιμο σε οποιαδήποτε ΔΟΥ εντός τριάντα (30) ημερών από την ημερομηνία της πράξης επιβολής προστίμου και στη συνέχεια θα προσκομίζει τη σχετική απόδειξη καταβολής του προστίμου στην Αστυνομική Αρχή, που το επέβαλε. Η μετατροπή του ΕΥΡΩ σε δραχμές θα γίνεται από την ΔΟΥ και τα εισπραττόμενα ποσά θα αποδίδονται στο Επικουρικό Κεφάλαιο. 3. Σε περίπτωση που το πρόστιμο δεν καταβληθεί μέσα στην παραπάνω προθεσμία θα εισπράττεται από την αρμόδια για τη φορολογία εισοδήματος ΔΟΥ  του οφειλέτη. Προς τούτο η Αστυνομική Αρχή θα συντάσσει χρηματικό  κατάλογο σύμφωνα με τις διατάξεις του άρθρ.55 του Π.Δ.16/89 μετατρέποντας τα ΕΥΡΩ σε δραχμές κατά τα οριζόμενα στην παρ.1 του παρόντος άρθρου και θα τον αποστέλλει για είσπραξη στην ως άνω αρμόδια ΔΟΥ. 4.Το ποσοστό συμμετοχής του Επικουρικού Κεφαλαίου στην δαπάνη είσπραξης των εσόδων, που εισπράττονται για λογαριασμό του, καθορίζεται σε 10% επ’ αυτών. 5. Το ανωτέρω ποσοστό κατατίθεται στον ειδικό λογαριασμό με την ονομασία «Ενιαίος Λογαριασμός-Δικαιώματα Βεβαίωσης και Είσπραξης Εσόδων υπέρ τρίτων». ΄Αρθρο 3 Η υπ’ αριθ.Κ3-11658/30.12.97 κοινή υπουργική απόφαση καταργείται. 